Adutiškio geležinkelio stotis

Adutiškio geležinkelio stotis – buvusi stotis pasienyje tarp Lietuvos ir Baltarusijos, pietiniame Adutiškio miestelio pakraštyje, ties Stoties gatve.Adutiškio geležinkelio stotis. Vymaps.com (tikrinta 2023-08-06). Lietuviškoji stoties pusė uždaryta, o Lietuvos–Baltarusijos siena eina geležinkeliu Lentupis–Pastovys. Baltarusijoje stotelė vadinasi , joje kasdien sustoja 4 keleiviniai traukiniai.

 Istorija 

1895 m. nuo Pabradės pro Lentupį, į Adutiškį buvo nutiestas siaurasis geležinkelis, vėliau rekonstruotas į platųjį ir pratęstas iki Polocko. Tada ir pastatyta Adutiškio stotelė.о.п. Годутишки. Railwayz.info (tikrinta 2023-08-06). I pasaulinio karo metais vokiečiai nutiesė dalį Pabradės–Adutiškio geležinkelio atšakos, ji tuo metu nuo Pabradės driekėsi iki Lentupio. XX a. tarpukariu geležinkelis pailgėjo ir pasiekė mazginę stotį Krulevščiznoje.1939 m. Vilniaus krašto geležinkelių žemėlapis 1940 m. iš Adutiškio geležinkelio stoties sovietai trėmė gyventojus į Sibirą, buvo suimti visi Šv. Kazimiero draugijos pirmininkai.

1975–1980 m. nutiestas Adutiškio–Didžiasalio geležinkelis, ruožas link Didžiasalio statybinių medžiagų kombinato – taip Adutiškio stotis tapo nedideliu geležinkelio mazgu. Dyzelinis traukinys iš Vilniaus iki Didžiasalio ir atgal per parą važiuodavo dukart. Iš pradžių sovietai visą ruožą priskyrė Baltarusijos geležinkeliams, o nutiesus šaką iki Didžiasalio, visas ruožas iki Adutiškio atiteko Pabaltijo geležinkeliams.

XX a. pabaigoje iširus TSRS, geležinkelių ribos buvo sutapatintos su naujųjų valstybių sienomis ir Adutiškis atsirado Lietuvos–Baltarusijos pasienyje. Dėl to kilo daug ginčų, nes dauguma Adutiškio gyventojų nepriklausomai nuo jų tautybės pasisakė už stoties priklausomybę Lietuvai,Panoramos archyvai. Adutiškio geležinkelio stoties problemos. 1994-01-29, Lrt.lt (tikrinta 2023-08-06). o Baltarusija siekė gauti bent vieną kelią savo šalies geležinkelio poreikiams.Panoramos archyvai. Adutiškio stotis. 1994-06-13, Lrt.lt (tikrinta 2023-08-06). Buvo sutarta, kad Lietuvai atiteks vieneri bėgiai į Didžiasalio pusę, o siena bus tarp bėgių. 1994 m. spalio 13 d. Lietuvos ir Baltarusijos derybininkai oficialiai susitarė dėl Adutiškio geležinkelio stoties padalijimo – stotis atiteko Lietuvai,Adutiškio geležinkelio stotis. Visalietuva.lt (tikrinta 2023-08-06). o Baltarusijai atiteko vienas ar du geležinkelio keliai. Netrukus Lietuvai šio geležinkelio nebereikėjo – keleivių susisiekimas sumažėjo atsiradus vizoms, o Didžiasalio gamykla subankrutavo.Nebenaudojamas tiltas per Meros upelį. 2015-08-14, Niekonaujo.lt (tikrinta 2023-08-06). Pabradės–Pastovių geležinkelio atšaka į Didžiasalį uždaryta 2003 m., tada uždaryta ir lietuviškoji Adutiškio geležinkelio stotis.Dėl viešojo naudojimo geležinkelio linijos Pabradė–valstybės siena ir Valstybės siena–Adutiškis–Didžiasalis (su joje esančiomis Adutiškio ir Didžiasalio stotimis), taip pat Karsakiškio, Šapelių, Šarkių, Lyduvėnų, Radžiūnų, Lauksargių, Mergalaukio, Dapšionių, Medininkų, Genių, Čiūtelių, Lūšės, Saldutiškio, Labos, Panemunėlio, Varlaukio, Žilių, Visagino ir Skersabalių stočių uždarymo Lietuvos pusėje 2003 m. geležinkelio bėgiai išardyti, po kelerių metų nugriauti ir nebenaudojami geležinkelio stoties pastatai.

 Šaltiniai 

 Nuorodos 
 Stoties nuotraukos (Wikimapia.org)
 Jan S. Krogh's Geosite: Adutiškis (LT) - Kruki (BY) (Jankrogh.com)

Gelež
Kategorija:Švenčionių rajono savivaldybės geležinkelio stotys
Kategorija:Baltarusijos geležinkelio stotys